Un mosaic al Beat Gaspar de Bono i la mostra en el Castell marquen enguany la festivitat de Sant Francesc de Paula a Alaquàs
26/04/2004 14:44:00

# Un mosaic al Beat Gaspar de Bono i la mostra en el Castell marquen enguany la festivitat de Sant Francesc de Paula a Alaquàs

*   26/04/2004 14:44:00
*   [Imprimir](#)
*   Compartir
*    https://www.alaquas.org/documento.asp?id\_do=9143

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9143%2F0&title=Ajuntament%20d%27Alaqu%C3%A0s.%20Premsa.Un%20mosaic%20al%20Beat%20Gaspar%20de%20Bono%20i%20la%20mostra%20en%20el%20Castell%20marquen%20enguany%20la%20festivitat%20de%20Sant%20Francesc%20de%20Paula%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9143/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9143/9143_Form_4.jpg)](https://www.alaquas.org/ficheros/documentos/2004/2/9143/9143_Form_10.jpg "<a href='https://www.alaquas.org/ficheros/documentos/2004/2/9143/9143_Form_10.jpg' target=_blank><i class='fa fa-external-link' aria-hidden='true'></i>.Un mosaic al Beat Gaspar de Bono i la mostra en el Castell marquen enguany la festivitat de Sant Francesc de Paula a Alaquàs</a>")

Les celebracions continuaran el proper cap de setmana amb la tradicional Fira del Porrat

El descobriment d'un mosaic de ceràmica en honor al Beat Gaspar de Bono en commemoració del quart centenari de la seua mort i la inauguració de l'exposició de treballs infantils, cartells i motius religiosos en el claustre del Castell han marcat enguany l'inici de les celebracions que Alaquàs tributa al seu patró Sant Francesc de Paula. Les festivitats, organitzades per l'Orde Mínima Seglar i l'Associació Cultural Penya El Foc 2000, es perllongaran fins el pròxim cap de setmana i culminaran amb la Fira del Porrat. El treball d'ambdues entitats va meréixer l'elogi de l'Alcalde d'Alaquàs, Jorge Alarte, qui va destacar el seu esforç pel manteniment i la recuperació "dels valors que representen austeritat i caritat i per la recuperació del nostre patrimoni cultural, social i col·lectiu".

La jornada de celebració de diumenge passat es va obrir de matí amb el cercavila pels principals carrers d'Alaquàs  i el posterior trasllat de la imatge de Sant Francesc de Paula des de la seua capella emplaçada al passatge Amadeo Aguilar fins a la parròquia de la Mare de Déu de l'Olivar. En el temple, els rectors de la població van concelebrar la missa solemne que va registrar una assistència multitudinària de fidels, entre els què es comptaven el germà major de l'Orde Mínima Seglar, José Chuan, el president de la Penya El Foc 2000, Francesc Martínez i els components de l'Associació El Clau de València que gestionen la casa natalícia del Beat Gaspar de Bono. La Corporació va estar representada per l'Alcalde, Jorge Alarte i la Regidora de Festes, Isabel Mondéjar, entre altres autoritats.

Després de l'ofici religiós la comitiva, precedida pels sons del tabal i dolçaina, es va desplaçar fins al carrer del Beat Gaspar de Bono, lloc en què es va descobrir un mosaic commemoratiu del quart centenari de la seua mort. La figura del religiós troba la seua vinculació amb Alaquàs a finals del segle XVI, quan va ocupar el càrrec de superior del convent de la localitat, abans de ser elevat a la màxima responsabilitat de l'Orde precisament després del Capítol celebrat a Alaquàs.

La inauguració de l'exposició en el claustre del Castell va culminar el matí. En esta mostra, dividida en tres zones, van poder contemplar-se en diferents panells els treballs realitzats pels escolars que han participat en el concurs de dibuix que enguany portava per lema "El Convent", així com el procés que s'ha seguit en la restauració dels quadres que estan penjats en la capella de Sant Francesc de Paula. Els motius religiosos cedits per l'Associació El Clau i l'explicació de la festa que ells desenvolupen a València integraven un segon aspecte de l'exposició. Finalment, els assistents van vore també al pati del Castell les deu enormes calderes en què es cuinarà diumenge que vé l'arròs amb fessols i naps de la Fira del Porrat i que han estat adquirides amb la col·laboració d'empreses, col·lectius i particulars d'Alaquàs.

La festivitat de Sant Francesc de Paula es va tancar en la vesprada nit del diumenge amb la processó general en què, com a singularitat d'enguany, la imatge del patró d'Alaquàs va estar acompanyada per la del Beat Gaspar de Bono.